S-3204/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 28. júní 2022, á hendur K-kk-þgf B-kk-þgf B-kk-þgf, kt. [...], [...], Reykjavík, fyrir eftirtalin brot framin á árinu 2021:1. Umferðarlagabrot með því að hafa sunnudaginn 3. janúar ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist alprazólam 9,0 ng/ml, kókaín 185 ng/ml, oxýkódon 50 ng/ml og tetrahýdrókannabínól 2,9 ng/ml) um Bergþórugötu og Snorrabraut, að bifreiðastæði við ÓB Egilsgötu 5 í Reykjavík, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Fjársvik með því að hafa laugardaginn 3. apríl pantað leigubifreið hjá Hreyfli að Dominos við Lóuhóla í Reykjavík og tekið sér far með henni að veitingastaðnum Prikinu, Bankastræti 12, þar sem hann neitaði að greiða fargjaldið.

Telst brot þetta varða við 248. gr. almennra hegningarlaga nr. 19/1940.

3. Nytjastuld og gripdeild með því að hafa sunnudaginn 4. júlí tekið kveikjuláslykla að bifreiðinni [...] frá [...] og í heimildarleysi ekið bifreiðinni sviptur ökurétti, undir áhrifum áfengis og óhæfur til þess að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist áfengismagn 0,52 ‰, amfetamín 85 ng/ml og díazepam 32 ng/ml, kódein 200 ng/ml, nordíazepam 49 ng/ml og oxýkódon 135 ng/ml), um Langholtsveg þar sem lögregla varð bifreiðarinnar vör en síðan beygt inn Hólsveg og ekið að Skipasundi [...] þar sem hann stöðvaði aksturinn og lögreglan hafði afskipti af sakborningi.

Telst háttsemi þessi varða við 245. gr og 1. mgr. 259. gr. almennra hegningarlaga nr. 19/1940 og 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Þjófnað með því að hafa við sama tilvik og greinir frá í ákærulið nr. 3 stolið svörtum Nokia farsíma og Different & lifetime armbandsúri.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. og 101. gr. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Við þingfestingu sótti þing S-kk-nf F-kk-nf sem var skipaður verjandi ákærða. Verjandi upplýsti að hann hafi móttekið gögn málsins og verið í sambandi við ákærða. Í þinghaldi 26. október 2022 var ekki sótt þing af hálfu ákærða eða verjanda hans. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 27. júní 2022, hefur ákærði tvisvar áður sætt refsingu. Fyrst með dómi Héraðsdóms Reykjavíkur 1. desember 2020, þar sem ákærða var gert að sæta fangelsi í 30 daga, skilorðsbundið í 2 ár, fyrir umferðarlagabrot, vörslur fíkniefna og fjársvik. Síðast var ákærða gert, með dómi 26. janúar 2022, að sæta fangelsi í 60 daga, skilorðsbundið í 2 ár, fyrir þjófnaði, tilraun til þjófnaðar og umferðarlagabrot, en sá dómur var hegningarauki við þann fyrri.

Brot þau sem ákærði er nú sakfelldur fyrir samkvæmt ákæru voru framin fyrir uppkvaðningu framangreinds dóms frá 26. janúar 2022. Samkvæmt 60. gr. almennra hegningarlaga nr. 19/1940 verður dómurinn tekinn upp og dæmdur með í þessu máli. Refsing ákærða verður ákveðin í samræmi við 77. og 78. gr. laga nr. 19/1940 en öll brotin eru hegningarauki við fyrrgreindan dóm.

Með hliðsjón af framangreindu, sakarefni þessa máls og dómvenju þykir refsing ákærða hæfilega ákveðin fangelsi í 5 mánuði. Með hliðsjón af því að hér er um að ræða hegningarauka og með vísan til sakarferils þykir rétt að skilorðsbinda refsingu í máli þessu með þeim hætti sem greinir í dómsorði.

Með vísan til lagaákvæða í ákæru er ákærði sviptur ökurétti í 4 ár og 6 mánuði frá birtingu dómsins að telja.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 195.300 krónur að meðtöldum virðisaukaskatti, og 505.739 krónur í annan sakarkostnað.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari fyrir G-kvk-þf Ö-kvk-þf A-kvk-þf saksóknarfulltrúa.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærði, K-kk-nf B-kk-nf B-kk-nf, sæti fangelsi í 5 mánuði en fullnustu refsingarinnar er frestað og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði er sviptur ökurétti í 4 árog 6 mánuði.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 195.300 krónur að meðtöldum virðisaukaskatti, og 505.739 krónur í annan sakarkostnað.

K-kk-nf K-kk-nf